b'\n_START_ARTICLE_\nHans Apel\n_START_PARAGRAPH_\nHans Eberhard Apel (25. helmikuuta 1932 \xe2\x80\x93 6. syyskuuta 2011) oli saksalainen poliitikko ja Saksan sosialidemokraattisen puolueen (SPD) j\xc3\xa4sen. H\xc3\xa4n oli vuosina 1972-1974 ulkoministerin valtiosihteeri. Vuosina 1974-1978 h\xc3\xa4n oli talousministeri ja 1978-1982 h\xc3\xa4n oli puolustusministeri.\n_START_SECTION_\nKoulutus ja ura\n_START_PARAGRAPH_\nValmistuttuaan ylioppilaaksi 1954 Hampurissa h\xc3\xa4n meni harjoittelijaksi vienti- ja tuontiteht\xc3\xa4viin. Sen j\xc3\xa4lkeen h\xc3\xa4n aloitti taloustieteen opinnot. Vuonna 1960 h\xc3\xa4n sai tohtorin arvon valtiotieteiss\xc3\xa4. Vuosina 1958-1961 h\xc3\xa4n oli Euroopan parlamentin sosialistiryhm\xc3\xa4n sihteeri. Vuonna 1962 h\xc3\xa4nest\xc3\xa4 tuli Euroopan parlamentin virkamies ja h\xc3\xa4n ty\xc3\xb6skenteli osastop\xc3\xa4\xc3\xa4llikk\xc3\xb6n\xc3\xa4 vastuualueinaan talous, rahoitus ja kuljetus. Vuonna 1993 h\xc3\xa4net nimitettiin Rostockin yliopiston taloustieteiden kunniaprofessoriksi.\n_START_SECTION_\nPerhe\n_START_PARAGRAPH_\nApel meni naimisiin Ingrid Apelin kanssa 1956. Heill\xc3\xa4 oli kaksi lasta.'